Diari Oficial de la Generalitat Valenciana


Sumari del DOGV 1348, del 17-07-1990 (1990/818245)

ORDRE de 29 de juny de 1990, de la Conselleria d'Obres Públiques, Urbanisme i Transports, per la qual queden regulades les subvencions per a l'elaboració de planejament i projectes urbanístics.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/29/(1)/dof/vci/html**

### Dades del document

Número de DOGV
:   1348

Data del DOGV
:   17-07-1990

Secció del DOGV
:   DISPOSICIONS GENERALS

Número del document
:   1990/818245


Data del document
:   29-06-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 29 de juny de 1990, de la Conselleria d'Obres Públiques, Urbanisme i Transports, per la qual queden regulades les subvencions per a l'elaboració de planejament i projectes urbanístics.  
La disposició transitòria primera del text refós de la Llei sobre Règim del Sòl i Ordenació Urbana estableix l?obligació d'adaptar el planejament general a les determinacions de la dita Llei. La majoria dels municipis de la Comunitat Valenciana ha culminat el procés d'adaptació i revisió dels corresponents plans generals i normes subsidiàries o la redacció de projectes de delimitació de sòl urbà, i la resta es troba en les distintes fases terminals de la seua tramitació.  
En aquells municipis que escometeren l'adaptació en els primers anys de vigència de la Llei, la publicació dels reglaments que la despleguen o el mateix transcurs del temps han creat circumstàncies que legalment requereixen la revisió dels seus instruments urbanístics, sense menyscapte de la necessària seguretat jurídica que es fonamenta en la desitjable permanència dels documents de planejament i que recomana la cautela necessària per evitar alteracions de les seues determinacions principals anticipades a la vigència dels seus programes d'actuació urbanística previstos en l'art. 48 d'LS.  
Aquesta primera tasca d'elaborar els marcs generals urbanístics es troba avançada i quasi conclosa, i sorgeix així mateix, la necessitat de desplegar-los a través del planejament parcial, plans especials de reforma interior, plans especials de protecció i aquells altres que constitueixen, en conjunt, els diferents graons per a desenvolupar i gestionar el planejament urbanístic municipal per a la seua execució immediata.  
Aquesta necessitat s'entén més urgent perquè de tal acció derivada es pretén la conservació o protecció del patrimoni urbanístic i arquitectònic o la creació de sòl urbanitzat sobre els terrenys de titularitat pública o que donen suport a activitats d'utilitat pública i interès social.  
Per l'interès de col·laborar amb els ajuntaments en aquesta tasca planificadora i de gestió urbanística és perquè, de conformitat amb les atribucions contingudes en els articles 35 e) i 44 de la Llei 5/1983 de 30 de desembre del Govern Valencià.  
ORDENE:  
Article primer  
S'estableix un programa de subvencions amb una dotació de vint milions de pessetes (99.543.533. PTA), amb càrrec a l'aplicació pressupostària 252.4.172.24 dels Pressupostos de la Generalitat Valenciana per a 1990, a fi de redactar les següents figures de planejament en les condicions que se citen:  
a) Per als plans generals municipals d'ordenació, normes subsidiàries d'àmbit municipal aprovades definitivament:  
- Les revisions dels esmentats instruments urbanístics, documents ja adaptats al text refós de la Llei del Sòl hauran de justificar l'esmentada revisió d'acord amb el que disposa en el seu article 47 LS.  
b) Per als projectes de delimitació del Sòl Urbà (art. 81 LS) aprovats definitivament per a la seua conversió en normes subsidiàries d'àmbit municipal.  
c) Plans parcials: residencials o industrials. Hauran de concórrer-hi les següents condicions:  
- Que la seua promoció siga d'iniciativa pública i el sistema d'execució el de cooperació.  
- El seu àmbit territorial inclourà propietats de titularitat municipal en la quantia suficient per a assegurar-ne una participació significativa en els beneficis del planejament o la urbanització.  
- Les càrregues de planejament seran tals que l'augment d'aquestes amb el cost de plans i projectes puga dificultar la seua execució efectiva.  
- Del desenvolupament del planejament es derivaran actuacions de constatable utilitat pública i interès social, tals com dotació d'equipaments, especialment necessaris per a la població, execució de sistemes generals, etc.  
d) Plans especials de reforma interior o plans especials de protecció.  
Haurà de concórrer-hi alguna de les següents condicions:  
- El seu àmbit s'estendrà a conjunts declarats o amb un expedient incoat d'interés històric artístic i no s'oposaran en les seues finalitats i mètodes al planejament de rang superior.   
- La seua redacció estarà prevista en el planejament de rang superior, i es formaran per a satisfer els dèficits d'equipament.  
- Es redactaran per a la dotació de serveis urbanístics bàsics.  
Article segon  
Podran sol·licitar aquestes ajudes els ajuntaments de la Comunitat Valenciana que justifiquen la necessitat de la seua elaboració.  
Article tercer  
Les sol·licituds de les corporacions locals interessades es  
dirigiran a l?Il·lm. Sr. Director General d'Urbanisme i Ordenació del Territori, i es presentaran en les dependències del Registre General de la Conselleria d'Obres Públiques, Urbanisme i Transports, situat a l'av. Blasco Ibañez, 50. València 46682, fent-hi constar els següents punts:  
a) Ens local que ho sol·licita.  
b) Instrument urbanístic que es realitzarà i honoraris d'aquest.  
c) Justificació legal de la necessitat d'escometre tal instrument urbanístic.  
d) Indicació del sistema d'adjudicació (adjudicació directa o concurs).  
Amb aquest document s'adjuntarà obligatòriament, la documentació següent:  
A) Acord plenari de l'òrgan corresponent que comprén els punts següents:  
a) Autoritzar el president de l?entitat local que es tracte perquè sol·licite de la Conselleria d'Obres Públiques, Urbanisme i Transports l'ajuda necessària per a la redacció de l?instrument urbanístic que es desitja subvencionar i també per a subscriure tots els documents que es deriven de l?execució d'aquest.  
b) Compromís d'acceptació futura de la subvenció sol·licitada en els termes que la Conselleria pogués concedir-la, si foren beneficiaris.  
Sense perjudici d'allò disposat en el paràgraf precedent la corporació local subvencionada podrà, en el cas que la quantia de la subvenció no li permeta escometre efectivament la redacció del pia, renunciar a l'acord recaigut en el seu favor en el termini inexorable dels 10 dies hàbils següents al de la recepció de la notificació de dit acord; en aquest cs la Conselleria d'Obres Públiques, Urbanisme i Transports efectuarà les gestions necessàries per a alliberar el crèdit disposat.  
Tal comunicació es dirigirà també a l'Il·lm. Sr. Director General d'Urbanisme i Ordenació Territorial i es cursarà a través del Registre General de Documents d'aquesta Conselleria.  
c) Compromís de notificar a la Direcció General d'Urbanisme i Ordenació Territorial d'aquesta Conselleria en el termini de 45 dies naturals a partir de la notificació de la subvenció, de la tramitació i adjudicació de l?expedient contractual segons s'ha disposat en el paràgraf precedent.  
d) Manifestació expressa que es coneix i s'accepta que la quantitat amb la qual la Conselleria pogués subvencionar no s'incrementarà per cap motiu. El finançament i el pagament de l'addicional necessari anirà a càrrec de l?entitat local beneficiària.  
e) Manifestació expressa que es coneixen i s'accepten tots els requisits que s'estableixen en la present ordre, i també que l?incompliment d'aquests facultarà la Conselleria d'Obres Públiques, Urbanisme i Transports perquè revoque la subvenció concedida, cosa que implicarà l?obligació de tornar les quantitats que s'hagueren pogut percebre, per l?entitat beneficiària.  
B) Memòria justificativa i càlcul d'honoraris segons el Reial Decret 2512/77 de 17 de juny i el Reial Decret 3066/78 d?1 de desembre, on s'inclourà l?IVA corresponent.  
C) Dades d'identificació fiscal i bancàries de l?entitat sol·licitant tals com: el número de compte al qual desitja que s'efectuen les transferències, en el cas que foren subvencionats, titular d'aquesta, identificació de l?entitat bancària o caixa d'estalvis, i l'adreça d'aquesta.  
Article quart  
El termini improrrogable per a presentar les sol·licituds acabarà el trigèsim dia següent, inclusivament, al de la publicació d'aquesta Ordre al Diari Oficial de la Generalitat Valenciana.  
Article cinquè  
Es podrà concedir dita subvenció sempre que existesca crèdit disponible i de conformitat amb els respectius períodes que establesca l'Ordre de la Conselleria d'Economia i Hisenda per al tancament de l'exercici pressupostari de 1990.  
Article sisé  
La quantia de la subvenció s'establirà segons les circumstàncies següents:  
a) Redacció de la revisió de plans generals, municipals d'ordenació, normes subsidiàries d'àmbit municipal i conversió dels projectes de delimitació del sòl urbà en normes subsidiàries d'àmbit municipal.  
- Fins el 40% dels honoraris quan l'ajuntament adjudique els treballs pel sistema de concurs públic.  
- Fins el 25% dels honoraris si l'adjudicació és directa.  
b) Redacció de planejament parcial:  
- Fins el 20% dels honoraris ja siga per concurs o per adjudicació directa.  
c) Redacció de planejament especial o de reforma interior:  
- Fins el 20% dels honoraris ja siga per concurs o adjudicació directa.  
Article seté  
Notificada l'esmentada resolució a l'ajuntament corresponent i tret del supòsit previst per l'art. 3r. A b) in fine, es convocarà el concurs o s'adjudicaran directament els treballs, sobre la base dels plecs de condicions administratives i tècniques tramesos per la Direcció General d'Urbanisme i Ordenació Territorial a més de la resolució adjudicadora, es formalitzarà el contracte subsegüent entre l'ajuntament i l'equip redactor adjudicatari, dels quals es retrà compte a la Direcció General en els 10 dies hàbils següents a la data de subscripció d'aquell.  
Article vuité  
Els pagaments parcials de la subvenció es realitzaran en els terminis següents:  
a) Un 60% de l'import d'aquesta es farà immediatament després que es concedesca la subvenció.  
b) Un 25% s'abonarà després de l'aportació i comprovació concernent al document d'ordenació.  
c) El 15% restant s'abonarà una vegada s'haja justificat la corporació, l'aprovació definitiva per l'òrgan competent de l'instrument urbanístic subvencionat.  
DISPOSICIO FINAL:  
La Direcció General d'Urbanisme i Ordenació Territorial dictarà les instruccions que, quan s'escaiga, calguen per a la interpretació, execució i desplegament de l?ordre present, que vigirà l?endemà que es publique.  
València, 29 de juny de 1990.  
El conseller d'Obres Públiques, Urbanisme i Transports, EUGENI BURRIEL DE ORUETA


Còpia Permalink ELI